Diari Oficial de la Generalitat Valenciana


Sumari del DOGV 6784, del 29-05-2012 (2012/4994)

Convocatòria d'Assemblea General ordinària.
-------------------------------------------

### Dades del document

Número de DOGV
:   6784

Data del DOGV
:   29-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4994


Organisme emissor
:   Caja Rural de Villar, SCOOP Crèd.

Tipus de document
:   Convocatòria

Convocatòria d'Assemblea General ordinària. [2012/4994]  
El Consell Rector d'aquesta Caja Rural de Villar, en la sessió celebrada el dia 24 d'abril de 2012, va acordar, per unanimitat, convocar a tots i cadascun dels socis a Assemblea General ordinària d'aquesta entitat per al proper dia 29 de juny, a les 22 hores en primera convocatòria i a les 22.30 hores en segona, a celebrar a la sala d'actes d'aquesta Caja Rural, situada al carrer de Las Cruces, número 33, de Villar del Arzobispo, per a tractar els següents punts.  
  
Ordre del dia  
1. Aprovació, si escau, dels comptes anuals (balanç, inventari, compte de resultats i informe d'auditoria) corresponents a l'exercici 2011.   
2. Proposta de distribució dels resultats de l'exercici 2011 i aprovació si escau.  
3. Liquidació del pressupost de la reserva de Formació i Promoció Cooperativa de 2011 i Pla d'Inversions i Despeses per a l'exercici actual.  
4. Nomenament d'auditors externs.   
5. Informació sobre el Grup Cooperatiu Caixes Rurals Unides (Grup CRU), i el contingut del seu contracte regulador. Votació assembleària, si escau, sobre incorporació al Grup Cooperatiu CRU i subscripció del seu contracte regulador. Adopció, si escau, dels acords complementaris i/o addicionals que pogueren ser necessaris derivats de la incorporació al Grup Cooperatiu CRU. Informació sobre la baixa en el Grup Cooperatiu Caixes Rurals del Mediterrani, CRM, per la incorporació al Grup Cooperatiu Caixes Rurals Unides i adopció dels acords que, si escau, corresponguen -condicionats a l'aprovació per part de l'entitat capçalera, Caja Rural del Mediterrani, Ruralcaixa, Societat Cooperativa de Crèdit, dels acords correlatius que permeten aquesta eixida del Grup CRM. Proposta d'autorització al Consell Rector per a l'execució dels acords establits en aquest apartat.  
  
6. Informació i aprovació, si pertoca, de la proposta de modificació dels articles següents dels estatuts socials: article 16 «Capital social»; respecte als requisits exigibles per al reemborsament de les aportacions a capital social. Informació i aprovació, si pertoca, de la proposta de modificació dels estatuts socials derivada de la incorporació al Grup Cooperatiu Caixes Rurals Unides: substitució dels actuals articles 59, 60 i 61 que es denominaran «Integració al grup i règim jurídic», «Funcions de l'entitat capçalera» i «Competències delegades per la Caixa a l'entitat capçalera», i del capítol VI, en el qual estan continguts per un altre de nova redacció, que es denominarà «Del Grup Cooperatiu Caixes Rurals Unides i de l'entitat capçalera», i supressió de l'article 62 «Fons central d'intercooperació». Introducció d'una nova disposició addicional segona i renumeració de l'actual disposició addicional. Renumeració dels articles 63,64 i 65, que passaran a tindre els números següents: dins del capítol VII, l'article 63 passarà a ser article 62, i l'article 64 passa a ser article 63. Dins del capítol VIII, l'article 65 passarà a ser article 64, en tots aquests casos, sense variació dels seus continguts respectius.   
  
  
7. Autorització expressa al Consell Rector perquè, per si mateix, puga completar, adequar, esmenar el text estatutari aprovat, en la mesura que calga per a poder complir les indicacions o esmenar les objeccions que poguera formular a aquest text l'organisme autoritzador de la modificació estatutària o dels registres competents amb vista a aconseguir la seua autorització, qualificació i inscripció definitiva.   
8. Opció per l'aplicació, juntament amb la resta d'entitats del grup cooperatiu consolidable d'entitats de crèdit Caixes Rurals Unides (Grup CRU), del règim de consolidació fiscal regulat en el capítol VII del títol VII del Text Refós de la Llei de l'Impost sobre Societats, per al primer exercici fiscal que siga factible i/o aconsellable en vista de les circumstàncies concurrents, i per als següents.  
9. Suggeriments i preguntes al Consell Rector.  
10. Aprovació de l'acta de la sessió o, si escau, designació per unanimitat de dos socis per l'Assemblea per a aquesta aprovació.  
  
Nota: de conformitat amb l'establit en els estatuts socials d'aquesta Caja Rural de Villar i en la legislació vigent, els comptes anuals, l'informe d'auditoria, l'informe de gestió, la memòria escrita de les activitats de l'entitat, el nou text dels estatuts socials, la memòria justificativa i els altres documents que van a ser sotmesos a la consideració de l'Assemblea, estaran a la disposició dels socis de l'entitat, al domicili social d'aquesta, situat a Villar del Arzobispo (València), carrer de Las Cruces, número 33, i s'estableix el següent règim de consultes: de dilluns a divendres de 10.00 a 12.00 hores, des de la publicació de la convocatòria de l'assemblea i fins a la seua celebració. Els socis que ho sol·liciten per escrit tindran dret a rebre, de forma immediata i gratuïta, una còpia de la documentació que va a ser sotmesa a la consideració de l'Assemblea i abans de la celebració d'aquesta.  
  
  
Villar del Arzobispo, 11 de maig de 2012.- El president: Roberto Alegre Martínez.